2018年九巴訂嘅34架12.8米版enviro500，改配歐盟六型引擎之餘，樓梯亦改用玻璃外牆，2019年8至9月出。緊隨其後嘅一批共56架12.8米版enviro500，車頂有太陽能板，畀巴士泊車嗰時抽走車廂熱氣，55架喺2019年11月至2020年1月出，剩返一架巴士改咗配thermoking而唔係慣常嘅denso冷氣，但喺驗車嗰時出咗問題要拆嗮啲太陽能板，最後喺2020年9月出。